open-index/open-wikipedia-markdown huggingface dataset:
Trine Bramsen

**Trine Bramsen** (sündinud 26. märtsil 1981) on Taani poliitik. Ta kuulub parteisse Sotsiaaldemokraadid.

Trine Bramsen on pärit õpetajate perekonnast. Ta lõpetas Roskilde Ülikooli 2007. aastal. Ta töötas aastatel 2006–2007 uurimisassistendina Kopenhaageni Ülikoolis ja aastatel 2007–2011 vanemkonsultandina firmas Deloitte Business Consulting. Alates 2011. aasta septembrist on ta Folketingi liige. Aastatel 2011–2013 oli ta Folketingi Välisasjade ja integratsioonipoliitika komisjoni esimees. Alates 27. juunist 2019 kuni 4. veebruarini 2022 oli ta Taani kaitseminister.

## Viited
Hiina Kommunistliku Partei Keskkomitee

**Hiina Kommunistliku Partei Keskkomitee** (HKPKK) on poliitiline organ, mis koosneb Hiina Kommunistliku Partei (HKP) kõrgetest juhtidest. Komiteesse kuulub 205 täis- ja 171 asendusliiget (loend). 

*De jure* valib liikmed iga viie aasta tagant Hiina Kommunistliku Partei rahvakongress. Tegelikult jagatakse mandaadid salaja, üldiselt Poliitbüroo ja selle Alalise Komiteega konsulteerides.

Kui ei toimu rahvakongressi istungjärku, on keskkomitee formaalselt "partei kõrgeim võimuorgan". Hiina Kommunistliku Partei põhiseaduse järgi valib keskkomitee partei peasekretäri, poliitbüroo ja selle alalise komitee ning sõjalise keskkomisjoni. Keskkomitee kinnitab ametisse HKP sekretariaadi ja distsiplinaarinspektsiooni keskkomisjoni. Lisaks teostab Keskkomitee kontrolli partei täitevorganite töö üle. Keskkomitee haldusülesandeid täidab Hiina Kommunistliku Partei peabüroo.

Keskkomitee koguneb vähemalt korra aastas täiskogule, kus arutatakse kõrgeimal tasemel päevakajalisi poliitikateemasid. Keskkomitee töötab demokraatliku tsentralismi põhimõttel, mis tähendab, et kui otsus vastu võetakse, seisab kogu komitee selle taga. Keskkomitee roll on aja jooksul muutunud. Kuigi komitee teostab võimu põhiseaduses ette nähtud viisidel, on selle otsustusõigus kõrgete ametnike määramisel siiski suhteliselt piiratud, kuna praktikas on määrav poliitbüroo ja erruläinud vanemate parteilaste sõna. Keskkomitee täiskogud on foorumid, kus arutatakse päevapoliitikat ja võetakse vastu resolutsioone või otsuseid.

Keskkomitee täiskogu koguneb ava- ja lõppistungile riigi banketisaali suures rahvasaalis, täiskogu tavakogunemised toimuvad sõjaväele kuuluvas Jingxi hotellis Pekingis.

## Viited
Mario Pašalić

**Mario Pašalić** (sündinud 9. veebruaril 1995 Mainzis) on Saksamaal sündinud Horvaatia jalgpallur, kes mängib keskpoolkaitsjana Itaalia kõrgliiga klubis Atalanta ja Horvaatia jalgpallikoondises.

Ta alustas klubikarjääri Horvaatia klubis Spliti Hajduk, mille noortekaadeemiaga liitus ta 2006. aastal. 2013. aasta suvel sõlmis ta klubiga profilepingu. Hooajal 2013–14 lõi Pašalić Horvaatia kõrgliigas 11 väravat.

2014. aasta juulis sõlmis ta lepingu Inglismaa klubiga Chelsea. Klubi põhimeeskonnas ei mänginud ta kordagi, mängides laenul teistes klubides. Hooajal 2014–2015 oli ta laenul Hispaania kõrgliiga klubis Elche, 2015–2016 Prantsusmaa kõrgliiga klubis Monaco, 2016–2017 Itaalia kõrgliiga klubis AC Milan ja 2017–18 Venemaa kõrgliiga klubis Moskva Spartak.

2018. aasta juulis läks ta Chelseast laenule Atalantasse, kellega sõlmis 2020. aasta juunis püsiva lepingu.

Horvaatia jalgpallikoondises tegi Pašalić debüüdi 4. septembril 2014 sõprusmängus Küprose vastu. Koondisekarjääri esimese värava lõi ta 7. oktoobril 2020 sõprusmängus Šveitsi vastu.

## Saavutused
;Milan
*Supercoppa Italiana: 2016
;Atalanta
*Coppa Italia: Teine koht 2018–19
Emiliano Martínez

**Damián Emiliano Martínez Romero** (sündinud 2. septembril 1992 Mar del Platas) on Argentina jalgpallur, kes mängib väravavahina Inglismaa Premier League'i klubis Aston Villa ja Argentina jalgpallikoondises.

Aastatel 2008–2010 kuulus ta Argentina klubisse Independiente.

2010. aastal liitus ta Inglismaa klubiga Arsenal. Arsenal põhimeeskonnas debüteeris ta 26. septembril 2013 liigakarika mängus Coventry City vastu. Martínez oli Arsenali varuväravavaht kuni 2020. aastani. Kokku sai Arsenali meeskonnas kirja 38 mängu, sealhulgas 15 mängu Inglismaa kõrgliigas. Lisaks käis ta vahepealsetel perioodidel laenul teistes klubides: hooaja 2011–12 lõpus Inglismaa tugevuselt neljanda liiga klubis Oxford United, hooajal 2013–14 Inglismaa esiliiga klubis Sheffield Wednesday, hooaja 2014–15 lõpus Inglismaa esiliiga klubis Rotherham United, hooajal 2015–16 Inglismaa esiliiga klubis Wolverhampton Wanderers, hooajal 2017–18 Hispaania kõrgliiga klubis Getafe ja hooajal 2018–19 Inglismaa esiliiga klubis Reading.

2020. aasta septembris siirdus ta 20 miljoni naelsterlingi eest Aston Villasse, kellega sõlmis nelja-aastase lepingu. Hooajal 2020–21 tegi Martínez Premier League'is 15 nullimängu, millega oli liigas paremuselt kolmas väravavaht ning valiti samal hooajal Aston Villa hooaja parimaks mängijaks.

Argentina jalgpallikoondisse kutsuti Martínez  2011. aastal, kuid koondisedebüüdi tegi ta alles 3. juunil 2021 MM-i valikmängus Tšiili vastu. Ta kuulub Argentina koondisse 2021. aasta Copa Américal.

## Saavutused
;Arsenal
*FA Cup: 2019–20
*FA Community Shield: 2014, 2015, 2020

## Viited

## Välislingid
Linienwall

**Linienwall** (baieri keeles *Linawoi*) oli kergkindlustus Viini äärelinnade ja eeslinnade vahel. Seda hakati rajama 1704. aastal ning lammutati 1894. aastal, et vabastada maad Viini vahevöö jaoks.

## Vaata ka
*Viini linnamüür
Santi Mina

**Santiago Mina Lorenzo** (sündinud 7. detsembril 1995 Vigos) on Hispaania jalgpallur, kes mängib ründajana Saudi Araabia kõrgliigaklubis Al Shabab.

Ta liitus 2005. aastal Celta de Vigo noorteakadeemiaga. 2013. aasta jaanuaris sõlmis ta klubiga esimese profilepingu. Hispaania kõrgliigas tegi ta debüüdi sama aasta 16. veebruaril mängus Getafe vastu. Esimese värava lõi ta Hispaania kõrgliigas 16. septembril 2013 mängus Athletic Bilbao vastu. 17 aasta, 9 kuu ja 10 päeva vanuselt sai ta Celta de Vigo noorimaks väravalööjaks Hispaania kõrgliigas.

Aastatel 2015–2019 mängis Mina Hispaania kõrgliigas Valencia ridades. Tema kõige edukam hooaeg oli 2017/18, mil ta lõi liigas 12 värat.

2019. aastal naasis ta Celta de Vigosse. Hooajal 2020/21 lõi ta Hispaania kõrgliigas taas 12 väravat. 2022. aasta augustis läks ta Celta de Vigost laenule Al Shababi.

Aastatel 2013–2016 mängis Mina Hispaania noortekoondistes.

## Saavutused
;Valencia
*Copa del Rey: 2018–19
Samarkandi Riiklik Meditsiiniinstituut

**Samarkandi Riiklik Meditsiiniinstituut** (usbeki keeles *Samarqand davlat tibbiyot instituti*) on ülikool Usbekistanis Samarkandis. See on Kesk-Aasia vanim meditsiiniülikool, kus pakutakse kõrgelt kvalifitseeritud meditsiinipersonali kvaliteetset koolitust. Instituut asub Samarkandi linnas, mis on läbi aegade olnud teadusliku mõtte ja silmapaistva kultuuri keskus.

Samarkandi Riikliku Meditsiiniinstituudi ajalugu ulatub 1930. aasta maisse, kui Usbeki NSV rahvakomissaride nõukogu 7. mai dekreediga nr 80 asutati Usbeki NSV Riiklik Meditsiiniinstituut.

Aastate jooksul on õppeasutuses koolitatud ja lõpetanud üle 40 000 üliõpilase.

Rektor: Jasur Rizayev, alates 15. veebruarist 2020, arstiteaduste doktor, professor.

## Õppe- ja teadustöö

Samarkandi riiklikus meditsiiniinstituudis tegeleb teadusliku ja pedagoogilise tegevusega 712 teadlast ja õppejõudu, kellest 624 on täistööajaga. Nende hulka kuulub 58 professorit, 65 teadusdoktorit, 177 teaduskandidaati, 152 dotsenti.

## Materiaalne ja tehniline baas

### Teaduskonnad
Praegu toimub ülikoolis koolitus 9 teaduskonnas 9 bakalaureusekraadi valdkonnas:

* arstiteaduskond
* pediaatriateaduskond
* meditsiinipedagoogika teaduskond
* kõrgema õenduse teaduskond
* hambaarstiteaduskond
* farmaatsiateaduskond
* meditsiinilise ennetamise, rahvatervise ja meditsiinibioloogia teaduskond
* rahvusvaheline teaduskond
* kraadiõppe teaduskond

#### Bakalaureuseõppe juhised
* 1930. aastal korraldatud "üldmeditsiin";
* "Lasteäri" - 1963. aastal;
* "Erialane haridus (üldmeditsiin)" - 2005. aastal;
* "Kõrgem õendusabi" - 2005. aastal;
* "Hambaravi" - 2009. aastal;
* "Meditsiiniline ennetamine" (2016);
* "Apteek" (2018);
* "Biomeditsiiniline äri" (2018);
* "Traditsiooniline meditsiin" (2020).

Alates 2020. aastast on instituut käivitanud 6 ühist haridusprogrammi ja rahvusvahelise programmi "MBBS".

* "Üldmeditsiin"
* "Pediaatria"
* "Hambaravi"
* "Kõrgem õendusabi"
* "Kliiniline psühholoogia"
* "Juhtimine: juhtimine tervishoius"
* "MBBS"

Need teaduskonnad tegutsevad 74 osakonna baasil, kus on 1190 kaasaegsete arvutitega varustatud klassiruumi ja 75 multimeediaklassi. Akadeemiline lütseum töötab Samarkandi meditsiiniinstituudis.

## Viited

## Välislingid
*Koduleht
Iñigo Martínez

**Iñigo Martínez Berridi** (sündinud 17. mail 1991 Ondarroas) on Hispaania jalgpallur, kes mängib keskkaitsjana Hispaania kõrgliiga klubis FC Barcelona ja Hispaania jalgpallikoondises.

Ta alustas klubikarjääri Real Sociedadis, mille noorteakadeemiaga liitus ta 2006. aastal. Aastatel 2009–2011 mängis ta Real Sociedadi reservmeeskonnas Hispaania tugevuselt kolmandas ja neljandas liigas. Hispaania kõrgliigas tegi ta debüüdi 27. augustil 2011 mängus Sporting de Gijóni vastu. Esimese värava lõi ta Hispaania kõrgliigas sama aasta 2. oktoobril mängus Athletic Bilbao vastu.

2018. aasta jaanuaris siirdus ta 32 miljoni euro eest Athletic Bilbaosse.

Suvel 2023 tema leping Athleticuga lõppes ning ta sõlmis uue lepingu FC Barcelonaga.

2012. aasta suveolümpiamängude jalgpalliturniiril kuulus Martínez Hispaania olümpiavõistkonda. 2013. aastal tuli ta Hispaania kuni 21-aastaste koondisega Euroopa omavanuste meistriks. Hispaania jalgpallikoondises tegi ta debüüdi 14. augustil 2013 sõprusmängus Ecuadori vastu. Koondisekarjääri esimese värava lõi ta 5. juunil 2022 UEFA Rahvuste Liiga mängus Tšehhi vastu.

## Saavutused
;Athletic Bilbao
*Supercopa de España: 2020–21
Kesk-Baieri murre

**Kesk-Baieri murre** (baieri keeles *Middlboarisch*, saksa keeles *mittelbairische Dialekte*) moodustab baieri keele murrete alarühma Austria põhjapoolsematel liidumaadel ja Saksamaa Baieri liidumaal, enamasti Ida-Alpide põhjaküljel ning Doonau ja selle lisajõe Isari madalikel.

## Vaata ka
*Viini murrak
Diego Llorente

**Diego Javier Llorente Ríos** (sündinud 16. augustil 1993 Madridis) on Hispaania jalgpallur, kes mängib keskkaitsjana Hispaania kõrgliigaklubis Real Betis ja Hispaania jalgpallikoondises.

Ta alustas klubikarjääri Madridi Realis, mille noorteakadeemiaga liitus ta 2002. aastal. Aastatel 2012–2015 mängis ta põhiliselt Madridi Real reservmeeskonnas ja kolmandas liigas Hispaania esiliigas ja tugevuselt kolmandas liigas. Hispaania kõrgliigas tegi ta debüüdi 1. juunil 2013 hooaja viimases mängus CA Osasuna vastu.

Hooajal 2015–16	mängis ta Madridi Realist laenul Hispaania kõrgliigaklubis Rayo Vallecano ja hooajal 2016–17 Málagas.

Aastatel 2017–2020 mängis Llorente Hispaania kõrgliigas Real Sociedadi ridades.

2020. aasta septembris siirdus ta umbes 18 miljoni naelsterlingi eest Premier League'i klubisse Leeds United, kellega sõlmis nelja-aastase lepingu. Inglismaa kõrgliigas tegi ta debüüdi 5. detsembril 2020 mängus Chelsea vastu. Esimese värava Inglismaa kõrgliigas lõi ta 19. aprillil 2021 1:1 viigimängus Liverpooli vastu. 2023. aasta jaanuaris läks ta Leeds Unitedist laenule Itaalia kõrgliigaklubisse Roma, kuhu jäi kuni hooaja 2023/24 lõpuni.

2024. aasta juulis naasis Llorente Hispaania kõrgliigasse ja sõlmis nelja-aastase lepingu Real Betisega.

Hispaania jalgpallikoondises teegi Llorente debüüdi 29. mail 2016 sõprusmängus Bosnia ja Hertsegoviina vastu. Ta kuulus Hispaania koondisse 2021. aasta Euroopa meistrivõistlustel.

## Viited
Bangor (Maine)

**Bangor** on linn Ameerika Ühendriikides Maine'i osariigis, Penobscoti maakonna halduskeskus.

## Viited

## Välislingid
Kasemäe tänav

**Kasemäe tänav** on tänav Kunda linnas ja paikneb linna keskosas.

Tänav on 1358 meetrit pikk ja saab alguse Rakvere maantee ringristmikult. Tänav suundub lääne poole, ristudes Võidu tänava, Kalda tänava, Kasemäe põigu ja ringristmikul Aia tänavaga. Seejärel tänav kitseneb 9 meetri laiuseks ning kulgedes Kasemäe 19 ja Kasemäe 22 kinnistu hoonete vahelt läbi, lõpeb Kalmistu tee ristmikul.
 
## Hoonestus ja rajatised
*Aia ja Kasemäe tänava ristmikul paikneb heakorrastatud haljasala purskkaevuga puhkenurgakese, kivikatendiga jalgteede ning väikese esinemisplatsiga. Haljasala nimetatakse Kunda keskväljakuks ja see rajati 2008 aastal koos Kasemäe tänava ringristmiku ehitamisega. 
*Kasemäe 22 asub Kunda Ühisgümnaasiumi hoone, kus tegutseb munitsipaalkool.
*Kasemäe 19 kinnistul paikneb Kunda Spordikeskus, kus on täismõõtmetega võimla, ujula, aeroobika- ja jõusaal jm ruumid. Spordikeskuse hoones töötab ka Viru-Nigula vallavalitsus. Samal kinnistul asub jalgpallistaadion koos kummikattega kergejõustikuradadega.
*Kasemäe 6 asub kohvik Saarepiiga
*Grossi Toidukaupade kauplus paikneb hoones aadressiga Kasemäe 12
*Kasemäe 12 asub ka Benu Apteek
*Tänava ääres, aadressil Mäe haljasala 1, asub Kunda linna tähiskivi.
*Kasemäe tänava lõpus paikneb ajaloomälestis – Kunda vana kalmistu (reg.nr 5768).

Tänava ääres on lisaks veel mitu korterelamut ja ühepereelamut.  

## Viited

## Välislingid
*Vaade tänava keskosast lääne suunas
Bostoni sadamaala

**Bostoni sadamaala** (inglise keeles *Boston Harbour*) on Massachusettsi lahe looduslik sadam ja suudmeala. See asub Massachusettsi osariigi pealinna Bostoni kõrval. Seal asub Bostoni sadam, peamine laevandusüksus Uus-Inglismaal.
Eran Zahavi

**Eran Zahavi** (sündinud 25. juulil 1987 Rishon LeZionis) on Iisraeli jalgpallur, kes mängib ründava poolkaitsja või ründajana Hollandi kõrgliiga klubis PSV Eindhoven ja Iisraeli jalgpallikoondises.

Ta alustas klubikarjääri Iisraeli klubis Tel Avivi Hapoel. Aastatel 2006–2008 mängis ta Hapoelist laenul Iisraeli esiliiga klubis Ramat HaSharoni Hapoel Nir. Iisraeli kõrgliigas debüteeris Zahavi Hapoeli meeskonnas hooajal 2008–09. Järgmisel hooajal tuli ta klubiga Iisraeli meistriks.

2011. aastal sõlmis ta lepingu Itaalia klubiga Palermo, kuid naasis 2013. aasta jaanuaris Iisraeli, liitudes Tel Avivi Maccabiga. Hooaegadel 2012–13, 2013–14 ja 2014–15 tuli ta Maccabiga Iisraeli meistriks. Kolme ja poole hooaja jooksul lõi Zahavi Iisraeli kõrgliigas 98 väravat. Aastatel 2014–2016 oli ta liigas suurim väravakütt (vastavalt 29, 27 ja 35 väravat). Hooaegadel 2013–14 ja 2014–15 valiti ta Iisraeli kõrgliiga hooaja parimaks mängijaks. Hooajal 2015–16 osales ta Maccabiga UEFA Meistrite Liiga alagrupiturniiril, kuid Maccabi kaotas seal kõik mängud. Sama hooaja Meistrite Liiga eelringimängudes oli Zahavi seitsme väravaga suurim väravakütt, kuid 4. novembril 2015 Porto vastu penalti jäi Maccabi ainsaks väravaks alagrupiturniiril.

Aastatel 2016–2020 mängis Zahavi Hiina kõrgliiga klubis Guangzhou R&F. 106 liigamänguga lõi ta kokku 91 väravat. 2017. aasta hooajal lõi ta liigas 27 väravat ning oli liigas suurim väravakütt ja valiti liiga hooaja parimaks mängijaks. Teist korda oli ta Hiinas suurim väravakütt 2019. aasta hooajal, mil ta lõi 29 väravat.

2020. aasta septembris sõlmis ta kaheaastase lepingu PSV Eindhoveniga.

Iisraeli jalgpallikoondises tegi Zahavi debüüdi 2. septembril 2010 EM-i valikmängus Malta vastu. Koondisekarjääri esimese värava lõi ta 10. septembril 2013 MM-i valikmängus Venemaa vastu. 2020. aasta EM-i valikturniiri lõi Zahavi 11 väravat ning jagas valikturniiril parima väravaküti arvestuses Cristiano Ronaldoga teist kohta.

## Saavutused
;Tel Avivi Hapoel
*Iisraeli kõrgliiga: 2009–10
*Iisraeli karikas: 2009–10, 2010–11
;Tel Avivi Maccabi
*Iisraeli kõrgliiga: 2012–13, 2013–14, 2014–15
*Iisraeli karikas: 2014–15
*Toto karikas: 2014–15

## Välislingid
Totoriškės

**Totoriškės** poola keeles *Tataryszki*) on küla Leedus Trakai rajooni Trakai vallas. Küla asub Galvė järve põhjakaldal Totoriškėse poolsaarel (10.4 ha).

Küla on tekkinud Totoriškėse mõisa juurde, mille hoonetekompleks jääb tänapäeval Trakai linna territooriumile.

## Elanikkond


* 59 (1905)
* 64 (1931)
* 31 (1959)
* 29 (1970)

* 19 (1979)
* 14 (1989)
* 12 (2001)
* 7 (2011)


## Viited
Hilmar Baunsgaard

**Hilmar Tormod Ingolf Baunsgaard** (26. veebruar 1920 Slagelse – 30. juuni 1989 Kopenhaagen) oli Taani poliitik. Ta kulus erakonda Det Radikale Venstre.

Hilmar Baunsgaard omandas hariduse kaubanduse alal. Seejärel töötas ta erasektoris ärijuhi ja direktorina. Alates 1948. aastast kuulus ta erakonna Det Radikale Venstre juhatusse ja oli aastatel 1957–1977 Folketingi liige. 1961–1964 oli ta Taani kaubandusminister. 2. veebruarist 1968 kuni 11. oktoobrini 1971 oli ta Taani peaminister. Hilmar Baunsgaard oli Põhjamaade tihedama koostöö (Nordek)  pooldaja Euroopa Majandusühendusega liitumise eelkäijana. Pärast Nordeki läbirääkimiste katkemist 1970. aastal töötas Baunsgaardi valitsus sihikindlalt Taani ühinemise nimel Euroopa Majandusühendusega.

## Viited
Trakai poolsaare linnus

**Trakai poolsaare linnus** (leedu *Trakų pusiasalio pilis*) on Galvė järve poolsaarele ehitatud linnus Leedus Trakais.

Linnuse ehitust alustati XIV sajandi teisel aastakümnel, ent rajatis jäi lõpetamata. Aastal 1390 põletasid linnuse kaitsjad selle pärast korduvaid ristisõdijate rüüsteretki lõpuks ise maha. Trakaisse rajati aga Galvė järvesaarele teine linnus.

Hiljem ehitustööd siiski lõpetati. Aastal 1440 tapsid mässavad vasallid seal Žygimantas Kęstutaitise.

XVII sajandi keskel oli linn Vene-Poola sõja ajal mitu aastat Moskva okupatsioonivägede valduses; sel ajal laastati linn ja põletati see maha. Ühtlasi purustati ka mõlemad Trakai linnused. Sõja järel linnust enam ei taastatud, ent säilinud torni rajati vangikongid. Aastal 1678 andis Trakai vojevood Marcjan Aleksander Ogiński linnusekompleksi dominiiklaste käsutusse, kes sinna oma kloostri rajasid.

Aastal 1929 linnusevaremed konserveeriti, teise maailmasõja eel restaureeriti ka üks 13 meetri kõrgune torn. Aastal 1953 konserveeriti kloostri varemed.

Linnuse keskne osa on vana linnamägi. Esimesed väljakaevamised viidi seal läbi aastal 1854, mil seal avastati kivimüüri jäänused. Põhjalikumad väljakaevamised viidi seal läbi aastal 1962. Linnust oli muudetud kindlamaks looduslikult kõrgemale paigale kolme meetri paksuse kruusakihi lisamisega, küngast piiras aga kolme meetri sügavune ja 6–13 meetri laiune vallikraav. Selle taga asus 260 meetrit pikk ja 1,1–1,4 meetrit paks maakividest müür. Kirdenurgas asus nelinurkne torn. Kaguosa oli kaks meetrit kõrgem ja seal asus 1,8 meetri paksuste maakividest müüridega ehitis (15x18 m), mis oli tõenäoliselt lõpetamata. Ei vallikraav ega ümbritsev kivimüür olnud lõpetatud. See vastab Trakai linnuse kirjeldusele XV sajandi ristisõdijate kroonikates, kus sellest räägitakse kui kahe kivist müüriga puitlinnusest.

Hiljem ümbritseti poolsaar kivist 10 meetri kõrguse müüriga, milles oli neli nurgatorni ja kaks vahetorni, kuus või seitse torni, lisaks asus üks torn kagupoolsel kaitsemüüril. Selle kompleksi rajamiseks kasutati nii maakive kui ka telliseid. XV sajandil lisati kolme torniga müür ka vana linnamäe asukohta linnuse kirdeosas.

## Vaata ka
*Trakai linnus
*Senieji Trakai linnus

## Viited
Siim Veski

**Siim Veski** (sündinud 13. veebruaril 1964 Tallinnas) on eesti geoloogiateadlane ja üldise maateaduse professor.

## Haridus
Lõpetas Tallinna 44. Keskkooli 1982; Tartu Riikliku Ülikooli geoloogia osakonna *cum laude* 1989 ; Uppsala Ülikooli maateaduste osakond, doktorantuur 1991–1998; järeldoktoriõpe 1999–2000.

Doktorikraad (Lääne Eesti taimestiku ja inimmõju areng ning paleogeografia. Õietolmu-uuringud soo- ja järvesetetest, juhendajad Leili Saarse, Lars-König Königsson), Uppsala Ülikool 1998; vanemteadur 1999; professor 2017.

## Töökäik
Eesti TA Geoloogia instituut, nooremteadur, teadur 1989–1996; Uppsala Ülikooli maateaduste osakond, doktorant 1991–1998;
Tallinna Tehnikaülikoolis 1997–…: TTÜ Geoloogia Instituut, teadur 1997–1999; vanemteadur 1999–2015; füüsikalise geoloogia õppetool, üldise maateaduse professor 2016; loodusteaduskond, geoloogia instituut, üldise maateaduse professor 2017–...

## Teadustöö
### Teadustöö põhisuunad
Loodusteadused ja tehnika, maateadused: stratigraafia; kronoloogia, vanusemääramise tehnoloogia; sedimentoloogia; geoloogia, pärastjääaja ja Holotseeni (bio-, lito-, krono)stratigraafia, Läänemere areng, eelajaloolise inimese mõju loodusele, paleolimnoloogia, -geograafia, -klimatoloogia, -botaanika, õietolmuanalüüs, geosündmused, meteoriitikageosündmused. Bio- ja keskkonnateadused, keskkonnaseisundit ja keskkonnakaitset hõlmavad uuringud: keskkonnatehnoloogia, reostuskontroll.
Avaldanud 180 teaduspublikatsiooni. Tema juhendamisel on kaitstud 3 magistri- ja 4 doktoritööd, juhendanud 3 järeldoktorit.

### Teaduskorralduslik tegevus
Keskkonnaministeeriumi teadusnõukogu liige 2001–2003; ETF Reaalteaduste ja Tehnika ekspertkomisjoni liige 2003–2009; TTÜ Geoloogia Instituudi teadusnõukogu liige 2001–…; TTÜ Geoloogia Instituudi Pärastjääaja geoloogia osakonna juhataja kt 2006–…; Eesti Teadusagentuuri Järeldoktoritoetuse taotluste hindamise ekspertkomisjoni liige 2015–…; Eesti Teadusagentuuri hindamisnõukogu Bio- ja keskkonnateaduste ekspertkomisjoni liige 2015 –…; Eesti TA Meteoriitikakomisjoni liige 2017–…; vabariiklike ja rahvusvaheliste seltside liige; ISI WoS ajakirja Estonian Journal of Earth Sciences toimetaja; Äksi Jääaja Keskuse teadussisu konsultant; projekti European Astrobiology Campus under the Erasmus+ programme TTÜ koordinaator. 

## Tunnustus
* 2000 Eesti Teaduste Akadeemia Karl Ernst von Baeri preemia
* 2004 TTÜ Geoloogia Instituudi aasta parima artikli preemia
* 2022 Eesti Vabariigi teaduspreemia geo- ja bioteaduste alal (koos Anneli Poskaga)
* 2023 Valgetähe IV klassi teenetemärk

### Kandideerimine
* 2012 TTÜ kandidaat Eesti Teaduste Akadeemia akadeemiku liikme kohale maateaduste vallas. 

## Viited

## Välislingid
*Siim Veski Eesti Teadusinfosüsteemis
Radstadti Tauerni kuru

**Radstadti Tauerni kuru** (1738 m) on kõrgmäekuru Austria Salzburgi liidumaal, mis ühendab Pongau piirkonna Radstadti Lungau piirkonna Mauterndorfiga.

Kuru eraldab Radstadti Tauerni (läänes) ja Schladmingi Tauerni (idas), mõlemad Madal-Tauerni mäestiku osad Kesk-Ida-Alpides. Selle ületab *Katschberg Straße* (B 99) maantee, mis kulgeb Bischofshofenist Salzachi jõe ääres Radtstadti kaudu Ennsi orus Sankt Michael im Lungausse Muri jõe ääres. Sankt Michaelist viib see kaugemale lõunasse üle Katschbergi kuru Spittal an der Drausse Kärntenis. Veidi lääne pool ja u. 600 m madalamal ületab paralleelne Tauern Autobahn (A 10) Radstadti Tauerni läbi Tauerni maanteetunneli.

Teed kasutas tõenäoliselt juba keldi tauriskide hõim. See ehitati keiser Septimius Severuse valitsemise ajal 193. aastast edasi Rooma teeks, mis viis Iuvavumist (Salzburg) Noricumi provintsis üle Alpide peaaheliku Aquileiasse Itaalias.

Kurus asub Obertauerni suusakuurort.
Budde (Pommeri aadlisuguvõsa)

**Budde**, ka *Budden* oli Pommerist pärit aadlisuguvõsa.

## Suguvõsa liikmeid
*Matthias Budde (u 1550−maeti 1591), Taani valitsusaegne Saaremaa asehaldur, mõisaomanik
*Joachim von Budde (suri 1617), Pommeri, Pommeri-Wolgasti hertsogkonna õuemarssal

## Budde suguvõsa mõisavaldused
*Saaremaa:
**Tõlluste (*Töllist*) (1590−XVII sajandi 2. pool)

## Kirjandus
*Bagmihl, Julius Theodor. *Pommersches Wappenbuch gezeichnet und mit Beschreibung der Wappen und historischen Nachweisen versehen*. Dritter Band. Stettin: Druck und Verlag von H. G. Essenbarts Erbinn, 1847. Lk 168-171 https://zbc.ksiaznica.szczecin.pl/dlibra/publication/132/edition/112/content?ref=desc (kaader 169-172).
**Genealogisches Handbuch der baltischen Ritterschaften*. Teil: Oesel. Tartu: Osaühing „Ilutrükk”, 1935. Lk 468-471, 687 https://personen.digitale-sammlungen.de/baltlex/Blatt_bsb00000345,00468.html?prozent= https://personen.digitale-sammlungen.de/baltlex/Blatt_bsb00000345,00687.html?prozent=.
*Schmidt, Georg. *Die Familie von Manteuffel*. (Stamm Polzin und Arnhausen des Pommerschen Geschlechts). Berlin: Kommissionsverlag von J. A. Stargardt, 1915. Lk 88 https://zbc.ksiaznica.szczecin.pl/dlibra/publication/22165/edition/21078/content?ref=desc (kaader 93).

## Välislingid
*Budde suguvõsa genealoogiline tabel saidil roskildehistorie.dk
*Budde suguvõsa Pommeri liin saidil geneagraphie.com
*Budde suguvõsa Taani ja Norra liinid saidil danbbs.dk
Fabián Ruiz

**Fabián Ruiz Peña** (tuntud ka kui lihtsalt **Fabián**; sündinud 3. aprillil 1996 Los Palacios y Villafrancas) on Hispaania jalgpallur, kes mängib keskpoolkaitsjana Prantsusmaa kõrgliigaklubis Paris Saint-Germain ja Hispaania jalgpallikoondises.

Ta alustas klubikarjääri Hispaania klubis Real Betis, mille noortekaadeemiaga liitus ta 2004. aastal. Klubi põhimeeskonnas debüteeris ta Hispaania esiliigas 2014. aasta detsembris. Järgmisest hooajast mängis ta Betise meeskonnas Hispaania kõrgliigas. Hooaja 2016–17 teises pooles mängis ta laenule Hispaania esiliigaklubis Elche. Hooajal 2017–18 kindlustas Fabián koha Betis põhikoosseisus. Esimese värava Hispaania kõrgliigas lõi ta 25. septembril 2017 mängus Levante UD vastu.

2018. aasta juulis siirdus ta umbes 30 miljoni euro eest Itaalia kõrgliigaklubisse Napoli, kellega sõlmis viieaastase lepingu. 2020. aastal võitis ta Napoliga Itaalia karikavõistlused.

2022. aasta augustis sõlmis ta viieaastase lepingu Paris Saint-Germainiga.

2019. aastal tuli Fabián Hispaania kuni 21-aastaste koondisega Euroopa omavanuste meistriks ning ta valiti turniiri parimaks mängijaks. Hispaania jalgpallikoondises tegi Fabián debüüdi 7. juunil 2019 EM-i valikmängus Fääri saarte vastu. Koondisekarjääri esimese värava lõi ta sama aasta 18. novembril EM-i valikmängus Rumeenia vastu. Ta kuulus Hispaania koondisse 2021. aasta Euroopa meistrivõistlustel.

## Saavutused
;Real Betis
*Segunda División: 2014–15
;Napoli
*Coppa Italia: 2019–20

## Viited

## Välislingid
Ștefan Radu

**Ștefan Daniel Radu** (sündinud 22. oktoobril 1986 Bukarestis) on Rumeenia jalgpallur, kes mängib keskkaitsja või vasakkaitsjana Itaalia kõrgliiga klubis Rooma Lazio 

Ta alustas klubikarjääri Rumeenia klubis Bukaresti Dinamo, mille noorteakadeemiaga liitus ta 1999. aastal. Klubi põhimeeskonnas debüteeris ta Rumeenia kõrgliigas 2005. aasta aprillis. Hooajal 2006–07 tuli ta klubiga Rumeenia meistriks.

Alates 2008. aasta jaanuaris on Radu mänginud Rooma Lazios. Ta on Lazioga võitnud kolm korda Itaalia karikavõistlused ja kolm korda superkarika.

Rumeenia jalgpallikoondises mängis Radu aastatel 2006–2013 kokku 13 korda. Ta kuulus Rumeenia koondisse 2008. aasta Euroopa meistrivõistlustel.

## Saavutused
;Bukaresti Dinamo
*Liga I: 2006–07
*Cupa României: 2004–05
*Supercupa României: 2005
;Lazio
*Coppa Italia: 2008–09, 2012–13, 2018–19
*Supercoppa Italiana: 2009, 2017, 2019
Edwin Benson

**Edwin James Benson** (23. oktoober 1931 – 9. detsember 2016 Ma-doke-wa-des-she) oli mandani keele õpetaja ja viimane emakeelena kõneleja.

Ta sündis USA Põhja-Dakota osariigis Elbowoodsis Fort Bertholdi reservaadis McLeani maakonnas. Kui rajati Garnisoni tamm, siis asustati Bensoni perekond ümber Twin Buttesse.

Edwin Berson õpetas Mandani Twin Buttesi algkoolis. 2009. aastal sai ta Põhja-Dakota ülikooli audoktoriks.  

Ta püüdis oma kogemuste ja eeskujuga õpetada noortele mandani põhitõdesid. Kuid kui ta 9. detsembril 2016 suri, siis hääbus ka mandani keel. 

Ma-doke-wa-des-she (koht, kus ta suri; tänapäevase mandani ortograafia järgi Wéroke Wáatashe) tähendab raudpiisonit.

## Vaata ka
* Indrek Park
Samia Suluhu

**Samia Hassan Suluhu** (sündinud 27. jaanuaril 1960 Sansibaris) on Tansaania revolutsioonipartei (CCM) poliitik ja president John Magufuli surma järel (17. märts 2021) ametisse vannutatud president. 

Ta oli alates 2015. aastast Tansaania ajaloo esimene naissoost asepresident ja on alates 19. märtsist 2021 kogu Ida-Aafrika esimene naispresident.

Septembris 2021 kinnitas Samia Suluhu, et kavatseb kandideerida 2025. aastal presidendiks ja saada võidu korral riigi esimeseks valitud naispresidendiks. Ta võitiski oktoobris 2025 toimunud valimised. Pärast valimisi vallandusid Tansaanias temavastased meeleavaldused.

## Viited
Ferran Torres

**Ferran Torres García** (sündinud 29. veebruaril 2000 Foioses) on Hispaania jalgpallur, kes mängib äärepoolkaitsjana Hispaania kõrgliiga klubis Barcelona ja Hispaania jalgpallikoondises.

Ta alustas klubikarjääri Hispaania klubis Valencia, mille noorteakadeemiaga liitus ta 2006. aastal. Valencia põhimeeskonnas debüteeris ta 2017. aasta novembris Hispaania karikavõistluste mängus. Hispaania kõrgliigas tegi ta debüüdi 16. detsembril 2017 mängus Eibari vastu. Torres sai sellega esimeseks 2000. aastatel sündinud mängijaks Hispaania kõrgliigas. Hispaania kõrgliigas lõi ta esimese värava 19. jaanuaril 2019 mängus Celta de Vigo vastu. 5. novembril 2019 lõi ta mängus Lille'i vastu oma esimese värava UEFA Meistrite Liigas.

2020. aasta augustis sõlmis ta viieaastase lepingu Manchester Cityga. Üleminekusumma oli umbes 23 miljonit eurot. Inglismaa kõrgliigas lõi ta esimese värava 28. novembril 2020 mängus Burnley vastu. Hooajal 2020–21 tuli ta Manchester Cityga Inglismaa meistriks.

2021. aasta detsembris sõlmis ta viieaastase lepingu Barcelonaga.

2017. aastal tuli Torres Euroopa omavanuste meistriks Hispaania kuni 17-aastaste koondisega ja 2019. aastal kuni 19-aastaste koondisega. Hispaania jalgpallikoondises tegi ta debüüdi 3. septembril 2020 UEFA Rahvuste Liiga mängus Saksamaa vastu. Järgmises koondisemängus, sama aasta 6. septembril lõi ta Ukraina vastu oma esimese koondisevärava. 17. novembril 2020 tegi Torres mängus Saksamaa vastu kübaratriki. 2021. aasta Euroopa meistrivõistluste viimases alagrupimängus 23. juunil lõi ta värava Slovakkia vastu ja 28. juunil kaheksandikfinaalis Horvaatia vastu.

## Saavutused
;Valencia
*Copa del Rey: 2018–19
;Manchester City
*Premier League: 2020–21
*EFL Cup: 2020–21

## Viited

## Välislingid

* Ferran Torres Manchester City FC kodulehel
Euroopa Liidu diplomaatiline missioon

**Euroopa Liidu diplomaatiline missioon** (inglise keeles *diplomatic mission of the European Union*) on Euroopa Liidu missioon riikides, mis ei ole Euroopa Liidu (EL) liikmesriigid või rahvusvaheliste organisatsioonide juures (ÜRO, UNESCO ja teised). Sellist missiooni nimetatakse ka Euroopa Liidu delegatsiooniks (prantsuse keeles *délégation de l'Union européenne*; inglise keeles *delegation of the European Union*).

Euroopa Liidu liikmesriigid on oma välispoliitikas paljudes küsimustes ühel meelel. Neis küsimustes esindab neid liikmesriike Euroopa Liit. Kuna igal liikmesriigil on välisriikides olemas ka neid riike esindavad diplomaatilised esindused, siis Maastrichti lepingu (1992) kohaselt peavad liikmesriikide diplomaatilised esindused ja Euroopa Liidu delegatsioonid tegema koostööd.

Euroopa Liit on saanud õiguse delegatsiooni loomiseks rohkem kui 120 riigis.


Pilt: Embassy_of_EU_in_London_1.jpg|EL-i delegatsiooni Suurbritannias residents Londonis
Pilt: European_Union_delegation,_Christ_Church,_Barbados.jpg|EL-i delegatsiooni Barbadoses residents Bridgetownis 
Pilt: Delegation_of_the_EU_to_Australia_July_2014.jpg|EL-i delegatsiooni Austraalias residents Canberras 


## Vaata ka
*Euroopa Liidu ühine välis- ja julgeolekupoliitika
*Euroopa Liidu suursaadik
*Euroopa Liidu delegatsioon Ameerika Ühendriikides
*Euroopa Komisjoni esindus Eestis
Helibelton Palacios

**Helibelton Palacios Zapata** (sündinud 11. juunil 1993 Santander de Quilichaos) on Colombia jalgpallur, kes mängib paremkaitsjana Brasiilia kõrgliiga klubis Cruzeiro

Ta alustas klubikarjääri Colombia klubis Deportivo Cali, mille meeskonnas debüteeris Colombia kõrgliigas 2011. aastal.

2016. aasta detsembris siirdus ta Belgia kõrgliigaklubisse Club Brugge. 2018. aasta jaanuaris naasis ta Colombiasse ja liitus Atlético Nacionaliga.

2021. aasta veebruaris sõlmis Palacios lepingu Hispaania kõrgliigaklubiga Elche. 

2023. aasta juulis sõlmis ta 1,5 aasta pikkuse lepingu Cruzeiroga.

Colombia jalgpallikoondises debüteeris Palacios 2015. aastal. 2016. aasta suveolümpiamängude jalgpalliturniiril kuulus ta Colombia olümpiavõistkonda.

## Saavutused
;Deportivo Cali
*Categoría Primera A: Apertura 2015
;Atlético Nacional
*Copa Colombia: 2018

## Viited

## Välislingid
Jean Pascal Ollivry

**Jean Pascal Damien Marie Ollivry** (sündinud 1957) on prantsuse tõlkija ja muusik. Ta on tõlkinud eesti kirjandust prantsuse keelde.

## Eesti kirjanduse tõlkeid prantsuse keelde
* Tiit Aleksejev, "Le pèlerinage" (originaal: "Palveränd"). Paris: Intervalles, 2018
* Indrek Hargla, "L'énigme de Saint-Olav" (originaal: "Apteeker Melchior ja Oleviste mõistatus"). Montfort-en-Chalosse: Gaïa, 2013
* Indrek Hargla, "Le spectre de la rue du Puits" (originaal: "Apteeker Melchior ja Rataskaevu viirastus"). Montfort-en-Chalosse: Gaïa, 2014
* Indrek Hargla, "Le glaive du bourreau" (originaal: "Apteeker Melchior ja timuka tütar"). Montfort-en-Chalosse: Gaïa, 2015
* Indrek Hargla, "L'étrangleur de Pirita" (originaal: "Apteeker Melchior ja Pirita kägistaja"). Montfort-en-Chalosse: Gaïa, 2016
* Indrek Hargla, "La chronique de Tallinn" (originaal: "Apteeker Melchior ja Tallinna kroonika"). Montfort-en-Chalosse: Gaïa, 2017
* Indrek Hargla, "Le démon de Gotland" (originaal: "Apteeker Melchior ja Gotlandi kurat"). Montfort-en-Chalosse: Gaïa, 2018
* Andrus Kivirähk, "Le papillon" (originaal: "Liblikas"). Paris: Le Tripode, 2017
* Indrek Koff, "Le jour où j'ai appris à voler" (originaal: "Kirju koer"). Caen: Passage(s), 2018
* Madis Kõiv, Hando Runnel, "La Grange" (originaal: "Küüni täitmine"). Paris: Espace d'un instant, 2010
* Piret Raud, "Sa majesté Ver-de-Terre et autres folles princesses" (originaal: "Teistmoodi printsessilood"). Arles: Rouergue, 2013
* Piret Raud, "Le thé des poissons et autres histoires" (originaal: "Natuke napakad lood"). Rodez: Rouergue, 2013
* Piret Raud, "Princesse Lulu et monsieur Nonosse" (originaal: "Printsess Luluu ja härra Kere"). Rodez: Rouergue, 2014
* Piret Raud, "Voisins zinzins et autres histoires de mon immeuble" (originaal: "Mina, emme ja meie igasugused sõbrad"). Arles: Rouergue, 2015
* Karl Ristikivi, "L'étendard en flammes" (originaal: "Põlev lipp"). Paris: Alvik, 2005
* A. H. Tammsaare, "La colline-du-voleur. Vérité et justice, Tome 1" (originaal: "Tõde ja õigus I"). Paris: Gaïa, 2009
* A. H. Tammsaare, "Indrek. Vérité et justice, Tome 2" (originaal: "Tõde ja õigus II"). Paris: Gaïa, 2009
* A. H. Tammsaare, "Retour a la Colline-du-Voleur. Vérité et justice, Tome 5" (originaal: "Tõde ja õigus V"). Paris: Gaïa, 2010

## Tunnustus
* 2009 Eesti Kultuurkapitali aastaauhind A. H. Tammsaare "Tõe ja õiguse" 1. ja 2. köite prantsuskeelse tõlke eest
* 2011 Maarjamaa Risti IV klassi teenetemärk

## Viited

## Välislingid
* Jean Pascal Ollivry saidil Estonian Literature Centre
Guido Carrillo

**Guido Marcelo Carrillo** (sündinud 25. mail 1991 Magdalenas) on Argentina jalgpallur, kes mängib ründajana Argentina kõrgliigaklubis Estudiantes de La Plata.

Ta alustas klubikarjääri Argentina klubis Estudiantes de La Plata, mille meeskonnas debüteeris ta Argentina kõrgliigas 2011. aastal. Hooajal 2013–14 lõi Carrillo Argentina kõrgliigas 14 väravat.

2015. aasta juulis sõlmis ta lepingu Prantsusmaa kõrgliiga klubiga Monaco. Hooajal 2016–17 tuli ta Monacoga Prantsusmaa meistriks.

2018. aasta jaanuaris sõlmis ta kolme ja poole aastase lepingu Inglismaa kõrgliiga klubiga Southampton. Üleminekusumma oli 19 miljonit naelsterlingit, millega sai Carrillo Southamptoni läbi aegade suurimaks ostuks. Southamptoniga liitumine ei osutunud Carrillole edukaks, sest ta mängis Southamptonis hooajal vaid hooajal 2017–18, mil sai kirja kümme mängu ja mitte ühtegi värava.

Aastatel 2018–2020 mängis ta Southamptonist laenul Hispaania kõrgliiga klubis Leganés. Kahe hooaja jooksul lõi ta Hispaania kõrgliigas seitse väravat. 2020. aasta oktoobris sõlmis Carrillo lepingu Hispaania kõrgliigaklubiga Elche, kus mängis kaks hooaega. 2022. aasta teises pooles mängis ta Hiina kõrgliigaklubis Henan Songshan Longmen.

2023. aasta alguses naasis ta Estudiantesi.

## Saavutused
;Monaco
*Ligue 1: 2016–17
;Estudiantes
*Copa Argentina: 2023
*Copa de la Liga Profesional: 2024

## Viited
Viggo Kampmann

**Olfert Viggo Fischer Kampmann** (21. juuli 1910 – 3. juuni 1976) oli Taani poliitik. Ta kuulus parteisse Sotsiaaldemokraadid.

Viggo Kampmann lõpetas 1934. aastal Kopenhaageni Ülikooli poliitikateaduste kandidaadi kraadiga. Seejärel töötas ta Taani statistikaametis. 1946. aastal asus ta konsultandina tööle Taani Maksuametisse. 1947–1950 töötas ta Majandussekretariaadis. Esimest korda oli ta Taani rahandusminister 1950. aasta septembris–oktoobris. Aastatel 1950–1953 oli ta panga Kongeriget Danmarks Hypotekbank direktor. 1953. aasta aprillist kuni 1963. aasta oktoobrini oli ta Folketingi liige. Teist korda oli ta Taani rahandusminister 30. septembrist 1953 kuni 31. märtsini 1960. Viggo Kampmann oli Taani peaminister 19. veebruarist 1960 kuni 3. septembrini 1962. Viggo Kampmann oli nii praktiliselt kui ka teoreetiliselt üks moodsa heaolu- ja kasvuühiskonna rajajatest. 1962. aasta kevadel sai Kampmann infarkti ja oli halvenenud tervise tõttu sunnitud peaministriametist lahkuma. Ta oli alates 1962. aastast kuni surmani Riikliku Elukindlustusasutuse esimees. Lisaks oli ta 1965–1969 Raadionõukogu ja selle programmikomisjoni liige ja aastatel 1962–1966 sotsiaaldemokraatide ajakirja Verdens Gang toimetaja.

## Viited
Mohamed Elyounoussi

**Mohamed Amine Elyounoussi** (sündinud 4. augustil 1994 Al Hoceimas) on Marokos sündinud Norra jalgpallur, kes mängib ründaja või äärepoolkaitsjana Taani kõrgliigaklubis København ja Norra jalgpallikoondises.

Ta alustas klubikarjääri Norra klubis Sarpsborg, mille meeskonnas debüteeris ta Norra kõrgliigas 2011. aastal.

Aastatel 2014–2016 mängis ta Norra kõrgliigas Molde ridades. 2014. aastal tuli ta Moldega Norra meistriks.

2016. aasta juulis sõlmis ta nelja-aastase lepingu Šveitsi kõrgliigaklubiga FC Basel. Hooajal 2016–17 tuli ta Baseliga Šveitsi meistriks. Aastatel 2016–2018 lõi Elyounoussi kahe hooaja jooksul Šveitsi kõrgliigas 22 väravat.

2018. aasta juunis siirdus ta 16 miljoni naelsterlingi eest Inglismaa kõrgliigaklubisse Southampton, kellega sõlmis viieaastase lepingu. Hooajal 2018–19 ta Inglismaal läbimurret teha ei suutnud, kui ei löönud hooaja jooksul 19 mänguga ühtegi väravat.

Aastatel 2019–2021 mängis ta Southamptonist laenul Šotimaa kõrgliigaklubis Celtic. Hooajal 2019–20 tuli ta Celticuga Šotimaa meistriks.

Hooajal 2020–21 naasis ta Southamptoni. 25. augustil 2021 tegi ta liigakarika mängus Newport County vastu kübaratriki. Kolm päeva hiljem lõi ta mängus Newcastle Unitedi vastu oma esimese värava Inglismaa kõrgliigas.

2023. aasta juulis sõlmis ta nelja-aastase lepingu Københavniga.

Norra jalgpallikoondises tegi Elyounoussi debüüdi 18. jaanuaril 2014 mängus Poola vastu. Koondisekarjääri esimese värava lõi ta 13. juunil 2017 sõprusmängus Rootsi vastu.

Tema nõbu Tarik Elyounoussi on samuti jalgpallur.

## Saavutused
;Molde
*Tippeligaen: 2014
*Norra karikas: 2014
;Basel
*Šveitsi Super League: 2016–17
*Šveitsi karikas: 2016–17
;Celtic
*Scottish Premiership: 2019–20
*Scottish Cup: 2019–20
*Scottish League Cup: 2019–20

## Viited
Thatcher Demko

**Thatcher Douglas Demko** (sündinud 8. detsembril 1995 San Diegos Californias) on USA jäähokimängija, kes mängib väravavahina NHL-i klubis Vancouver Canucks.

Aastatel 2013–2016 mängis ta Boston College'i jäähokimeeskonnas. Hooajal 2015–16 pälvis ta üliõpilasliiga hooaja parima väravavahi auhinna Mike Richter Award.

2014. aastal valiti ta NHL-i ''draft''is Canucksi poolt 36. valikuna. Aastatel 2016–2018 mängis ta põhiliselt American Hockey League'is (AHL) Canucksi noorteklubis Utica Comets. 2018. aastal valiti ta AHL-i tähtede mängule.

NHL-is tegi Demko Canucksi meeskonnas debüüdi 31. märtsil 2018 mängus Columbus Blue Jacketsi vastu.

Demko kuulus USA jäähokikoondisse 2019. aasta maailmameistrivõistlustel.

## Välislingid
* Thatcher Demko NHL.com lehel
* Thatcher Demko hockeydb.com lehel
Joacim Eriksson

**Joacim John Patric Eriksson** (sündinud 9. aprillil 1990 Hedesundas) on Rootsi jäähokimängija, kes mängib väravavahina Saksamaa kõrgliiga klubis Schwenninger Wild Wings.

2008. aastal valiti ta NHL-i ''draft''is Philadelphia Flyersi poolt 196. valikuna. 

Hooajal 2009–10 mängis ta Rootsi esiliiga klubis Leksands IF. Seejärel mängis ta aastatel 2010–2013 Rootsi kõrgliiga klubis Skellefteå AIK. Hooajal 2011–12 jõudis ta Skellefteåga Rootsi meistrivõistluste finaali, kus kaotati Brynäs IF-le mängudega 2:4. 2013. aastal tuli ta Rootsi meistriks, kui finaalmängudes alistati Luleå HF.

2013. aasta juunis sõlmis Eriksson lepingu NHL-i klubiga Vancouver Canucks. Kahe hooaja jooksul mängis ta põhiliselt American Hockey League'is Canucksi noorteklubis Utica Comets. NHL-is pääses ta ainsal korral väljakule 15. jaanuaril 2014 mängus Anaheim Ducksi vastu, kui sekkus mängu Eddie Läcki asemele.

Hooajal 2015–16 mängis Eriksson KHL-i klubis Riia Dinamo. Seejärel naasis ta Rootsi kõrgliigasse. Hooajal 2016–17 mängis ta Växjö Lakersis, 2017–18 Djurgårdensis ja 2018–2020 Brynäs IF-s.

2020. aastal liitus ta Schwenninger Wild Wingsiga.

2014. aasta maailmameistrivõistlustel võitis ta Rootsi jäähokikoondise koosseisus pronksmedali.

## Välislingid
* Joacim Eriksson NHL.com lehel
* Joacim Eriksson hockeydb.com lehel
Sulev Truuväärt

**Sulev Truuväärt** (30. detsember 1934 Vilsandi – 13. juuli 2017) oli eesti rahvusest Nõukogude sõjaväelane ja koduloolane.

## Viited

## Välislingid
* In memoriam Sulev Truuväärt, Meie Maa, 19. juuli 2017
Naagel

**Naagel** on horisontaalplaadi (taalpinna) serva lähedal püsti-asendis läbiv pulk, mille ümber seotakse kinnitamiseks veesõiduki jooksva taglase otsi, valle ja liine. 

Naaglid kinnituvad kas otse masti jala ümber olevale ümmargusele plaadile või naagelpinki. Naagelpink on kinnitatud reeglina kas tekile masti ümber või reelingu külge. 

Sageli seisavad naaglid naagelpingis nii, et on taalpinnast lihtsalt välja tõstetavad.

Ots seotakse naaglisse üle (naagelpingi) serva kaheksa-kujuliste ringidena (lengidena). 

## Vaata ka
*Knaap
*Pollar
Rukkilillesinine

**Rukkilillesinine** on üks sinistest värvitoonidest, heledapoolne särava ja kergelt lillaka tooniga sinine värvus, mis sarnaneb rukkilille kroonlehtede värvusega. Võrreldes meelespeasinisega on toon lillakam, võrreldes lavendlivärviga sinisem.

Värvus on karakterilt kevadine, õrn, kerge ja värske.

## Pildid

Centaurea cyanus oitsvadtaimed.JPG|Õitsev rukkilill (*Centaurea cyanus*)
Kornblume02.JPG|Kahvatum rukkililleõis
EST White Cross of the Estonian Defence League 1st class ribbon.svg|Kaitseliidu Valgeristi esimese järgu lint
Cornflower blue Yogo sapphire.jpg|Rukkilillesinine safiir


## Variatsioonid
Prantsuskeelne värvinimetuste portaal pourpre.com annab rukkilillesinise (*bleu barbeau*) vasteks rukkilille värvi veidi lillaka sinise variante
 , sünonüümi *bleuet* vasteks sarnased toonid .

RAL Design värvikaardi toon 270 50 40 *Kornblumenblau* on keskmise tumedusega puhas sinine, ilma lillaka varjundita  .

Veebivärv *CornflowerBlue* on hele lillakas sinine  .

## Kasutamine
Värvinimetust kasutatakse moes tekstiilide ja muude rõiva- ja aksessuaarimaterjalide, samuti lõngade värvuse kirjeldamiseks.

Ajutise Valitsuse otsusega 21. novembrist 1918 (nr. II) määrati Eesti lipu värvideks sinine (täpsustusega "rukkilille sinine"), must ja valge (tänaseni säilinud Eesti Üliõpilaste Seltsi lipu sinise algset värvust kirjeldatakse ka taevasinisena).

Kaitseliidu Valgeristi ja Kaitseliidu teenetemedali lindi põhitoon on rukkilillesinine (koos valge ja oranžiga).

## Viited
Tõnu Kibena

**Tõnu Kibena** (26. september 1937 Koolitare küla, Aleksandri vald, Võrumaa – 13. märts 2021 Võru) oli Eesti võrkpallur. 

Märtsiküüditamisest pääsenuna lõpetas ta 1952. aastal Luutsniku 7-klassilise kooli ning jätkas õpinguid tehnik-tehnoloogi erialal Võru Tööstustehnikumis. 

Lõpetamise järel 1957. aastal asus ta tööle Võru Autobaasi. 1961. aastal sai temast Võru Teedevalitsuse remonditöökoja juhataja. Tema ülesandeks sai ka tee-ehitus- ja hooldusmasinate ennistamine Maanteemuuseumi ekspositsioonide jaoks. 

Võrkpallitreeninguid alustas Kibena tööstustehnikumi päevil ning tuli 1954. aastal Võru meeskonnaga Eesti NSV noortemeistriks. Ta kuulus spordiühingu Jõud võrkpallikoondisse ja osales esimesel Jaan Gutmanni nimelisel rahvusvahelisel võrkpalliturniiril 1959. aastal. Tõnu Kibena tuli Eesti meistriks ka bridžis nii individuaalselt (1974) kui ka paarismängus (2008) .

## Isiklikku
Tõnu Kibena isa oli Voldemar Kibena ja onu Jaan Kibena.

## Viited
Landon Ferraro

**Landon Christopher Ferraro** (sündinud 8. augustil 1991 Trailis Briti Columbias) on Kanada jäähokimängija, kes keskründajana Saksamaa kõrgliiga klubis Kölner Haie.

Aastatel 2007–2010 mängis ta Western Hockey League'i klubis Red Deer Rebels. Hooajal 2010–11 mängis ta samasse liigasse kuuluvas Everett Silvertipsis.

2009. aastal valis Detroit Red Wings ta NHL-i ''draft''is 32. valikuna. Aastatel 2011–2015 mängis Ferraro põhiliselt American Hockey League'is (AHL) Red Wingsi noorteklubis Grand Rapids Griffins. 2013. aastal võitis ta Griffinsiga Calder Cup'i. NHL-is tegi ta Red Wingsi meeskonnas debüüdi 18. märtsil 2014 mängus Toronto Maple Leafsi vastu. 11. aprillil 2015 lõi ta mängus Carolina Hurricanesi vastu oma esimese värava NHL-is.

2015. aasta novembris liitus ta Boston Bruinsiga. Hooaeg 2015–16 on olnud NHL-is seni tema edukaim (5 väravat, 5 väravasöötu). 2016. aasta juulis sõlmis ta üheaastase lepingu St. Louis Bluesiga, kuid hooajal 2016–17 mängis ta vaid Bluesi noorteklubis Chicago Wolves.

2017. aasta juulis sõlmis Ferraro lepingu Minnesota Wildiga. Suurem osa hooajast 2017–18 mängis ta AHL-is Wildi noorteklubis Iowa Wild. NHL-is sai ta hooajal 2017–18 Wildi meeskonnas kirja kaks mängu ja lõi ühe värava.

Hooajal 2019–20 mängis Ferraro Saksamaa kõrgliigaklubis Eisbären Berlin. Hooaja 2020–21 alguses mängis ta Saksamaa esiliigaklubis Löwen Frankfurt. 2021. aasta jaanuaris naasis ta Saksamaa kõrgliigasse, sõlmides lepingu Kölner Haiega.

Kanada jäähokikoondise koosseisus osales ta 2022. aasta taliolümpiamängudel.

Tema isa Ray Ferraro on endine jäähokimängija, kes mängis NHL-is enam kui 1000 mängu.

## Välislingid
* Landon Ferraro NHL.com lehel
* Landon Ferraro hockeydb.com lehel
Maxime Gonalons

**Maxime Gonalons** (sündinud 10. märtsil 1989 Vénissieux's) on Prantsusmaa jalgpallur, kes mängib keskpoolkaitsjana Hispaania kõrgliiga klubis Granada.

Ta alustas klubikarjääri Lyoni Olympique'is, mille noorteakadeemiaga liitus ta 2000. aastal. 2009. aasta juulis sõlmis ta klubiga esimese profilepingu. Hooajal 2009–10 debüteeris ta Lyoni meeskonnas Prantsusmaa kõrgliigas. Esimese värava lõi ta klubi meeskonnas 20. oktoobril 2009 UEFA Meistrite Liiga alagrupimängus Liverpooli vastu. Esimese värava Prantsusmaa kõrgliigas lõi ta 16. jaanuaril 2010 mängus AS Nancy vastu.

2017. aasta juulis sõlmis Gonalons lepingu Itaalia kõrgliiga klubiga AS Roma. Hooajal 2018–19 mängis ta Romast laenul Hispaania kõrgliiga klubis Sevilla. 2019. aasta septembris läks ta laenule Granadasse, kellega sõlmis 2020. aastal püsiva lepingu.

Aastatel 2011–2015 mängis Gonalons kaheksa mängu Prantsusmaa jalgpallikoondises.

## Saavutused
;Lyon
*Coupe de France: 2011–12
*Trophée des Champions: 2012

## Välislingid
Ülem-Steiermark

**Ülem-Steiermark** (saksa: *Obersteiermark*) viitab (Austria mõistes) eranditult Austria Steiermargi liidumaa üldiselt mägisele ja hästi metsasele loodeosale. Liidumaa kaguosa pealinna Grazi ümbruses on tuntud kui Kesk-Steiermark (*Mittelsteiermark*), mis jaguneb edasi Ida- ja Lääne-Steiermargiks (Grazist idas ja läänes).

Ülem-Steiermark on Kesk-Steiermargist eraldatud Lavanttali Alpide Stubalpe ja Gleinalpe mäestikega ning Eel-Alpidega Muri jõest idas. See on üldiselt maapiirkond, mida iseloomustavad põllumajandus ja turism, välja arvatud piirkond Judenburgi ja Mürzzuschlagi linna vahel Muri ja Mürzi jõe moodustatud orus koos ulatuslike tööstusaladega. Ala Altaussee ümbruses kaugemal loodes on osa Austria Salzkammerguti kultuurmaastikust.

*Obersteiermark* piirkond koosneb viiest ringkonnast:

* Murau
* Liezen
* Murtal (endised Judenburg ja Knittelfeld)
* Leoben
* Bruck–Mürzzuschlag. 

## Kasutamine Sloveenias

Sloveeni kasutuses viitab mõiste **Ülem-Steiermark** (*Zgornja Štajerska*) kogu Austria Steiermargi liidumaale – erinevalt traditsioonilisest piirkonnast, mida nimetatakse Alam-Steiermark (*Spodnja Štajerska*), Sloveenia Steiermark (*Slovenska Štajerska*) või lihtsalt Steiermark (*Štajerska*), lõunapoolne kolmandik endisest Steiermargi hertsogkond, mis anti pärast Esimest maailmasõda 1919. aasta Saint-Germaini rahulepingu järgi Jugoslaavia Kuningriigile ja on täna Sloveenia osa.

## Vaata ka

* Steiermargi ajalugu